Πυροσβεστική.
Θα στείλετε ένα ασθενοφόρο στη γωνία της 25ης και Στέιτ;
Τι συμβαίνει;
Υπάρχει ένα ολόγυμνο νεαρό αγόρι ή άντρας, τέλος πάντων.
Είναι λιπόθυμος. Προσπαθούν να τον συνεφέρουν.
Δεν φοράει ρούχα. Είναι τραυματισμένος.
Είναι ξύπνιος;
Όχι. Δεν μπορεί να περπατήσει καλά. Δεν βλέπει καλά καλά.
-Εντάξει. -Όποτε σηκώνεται, πέφτει.
-25η και Στέιτ; -Ναι.
-Εντάξει. -Στον μονής κατεύθυνσης. Γεια.
27 ΜΑΪΟΥ 1991 2:00 Π.Μ.
Είναι απίστευτο αυτό που συνέβη εκείνο το βράδυ.
Ένας νεαρός άντρας, γυμνός, έξω από την πολυκατοικία του Ντάμερ.
Δεν φορούσε τίποτα.
Δύο άτομα κάλεσαν την πυροσβεστική και την αστυνομία.
Κάποιοι είδαν ότι έτρεχε αίμα από το ορθό του.
Είχε μια γρατζουνιά στο γόνατο.
Ήταν ξεκάθαρο ότι ήταν ζαλισμένος από κάτι.
Γιατί είναι αυτό το αγόρι,
χωρίς ρούχα, με αίματα, σε σύγχυση,
στους δρόμους του Μιλγουόκι;
ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Είχαμε ένα εμπορικό, το Γκραντ Άβενιου.
Ο Τζέφρι Ντάμερ ήταν συνέχεια στο εμπορικό.
Τον βλέπαμε στον χώρο εστίασης,
να κόβει βόλτες στο εμπορικό.
Φωτογράφιζε κόσμο
κι έλεγε
"Μοιάζεις με μοντέλο. Θες να σε φωτογραφίσω;"
26 ΜΑΪΟΥ 1991
7 ΩΡΕΣ ΠΡΙΝ ΤΗΝ ΚΛΗΣΗ ΣΤΗΝ ΑΜΕΣΗ ΔΡΑΣΗ
Ο Ντάμερ έτρωγε πίτσα κι έπινε μπίρα
όταν είδε έναν ελκυστικό νεαρό,
τον Κόνερακ Σινθασομφόν, να πλησιάζει.
Έπιασε κουβέντα μαζί του.
Πρόσφερε στον νεαρό 50 δολάρια
για να ποζάρει.
Και ο νεαρός
συμφώνησε να πάει στο διαμέρισμα του Ντάμερ.
Στο διαμέρισμα, ο Ντάμερ τού δίνει ένα ποτό
με αρκετή ποσότητα Halcion
ώστε να χάσει τις αισθήσεις του.
Ο Ντάμερ ήθελε να τον κρατήσει ζωντανό όσο πιο πολύ γινόταν.
Στις συνεδρίες μου μαζί του,
ο Ντάμερ μού είπε ότι ήθελε κάποιον απόλυτα υπάκουο
που θα έμενε μαζί του χωρίς να φοβάται ότι θα φύγει.
Δοκίμασα σε αρκετούς την τεχνική με το τρυπάνι.
Το έκανα και σ' εκείνον.
Αλήθεια;
Πότε;
Πριν έρθει η αστυνομία ή μετά;
Ναι, πριν έρθει η αστυνομία.
Ο Τζέφρι μού είπε για τον Κόνερακ
κι ότι έκανε μερικές διορθώσεις κι αλλαγές στη μέθοδό του
στην προσπάθειά του να τον κάνει ζόμπι
που θα παρέμενε ζωντανό.
Ο Ντάμερ άνοιξε μια τρύπα στο κρανίο του,
εισήγαγε υδροχλωρικό οξύ
και περίμενε να δει αν θα πετύχαινε αυτήν τη φορά.
Οι άλλοι είχαν πεθάνει λόγω της έγχυσης.
Πόσο βαθιά έφτασε το τρυπάνι, πιστεύεις;
Μέχρι τον εγκέφαλο.
-7,5 εκατοστά; -Ναι.
-Πήγες μέχρι κάτω; -Σωστά.
Δεν βγήκε τίποτα;
Κανένα υγρό;
Εγώ δεν είδα κανένα υγρό.
Ούτε αίμα.
Ο Κόνερακ διατήρησε τις ικανότητές του ως έναν βαθμό.
Ήταν λίγο ζαβλακωμένος.
Δεν ήταν νεκρός. Και μιλούσε.
Σκέφτηκα ότι ίσως τον κρατήσω έτσι.
Ο Τζεφ τού έλεγε τι ήθελε να κάνει και το έκανε.
Αυτό που δεν έλαβε υπόψη ο Τζεφ
ήταν ότι ίσως το έσκαγε έξω από το διαμέρισμα.
Πήγε ν' αγοράσει αλκοόλ. Το έκανε συχνά κατά τους φόνους.
Στην προκειμένη, πήγε ν' αγοράσει μπίρα από ένα κοντινό μπαρ.
Ενώ ο Ντάμερ έχει βγει για την μπίρα,
ο Κόνερακ βρίσκει την ευκαιρία να το σκάσει από το σπίτι
και να πάει στο στενό.
Τότε μια γειτόνισσα κοίταξε έξω απ' το παράθυρο
και τον είδε.
Οι γυναίκες καλούν την αστυνομία.
Η αστυνομία έρχεται
και ο Κόνερακ κάθεται τυλιγμένος με μια κουβέρτα
στο σημείο.
Οι αστυνομικοί πλησιάζουν για να μάθουν τι συμβαίνει.
Προσπαθούν ν' ανακρίνουν τον Κόνερακ.
Ο Κόνερακ δεν μπορεί ν' αφηγηθεί τι του συνέβη
επειδή είναι ναρκωμένος.
Τίποτα δεν έδειχνε
ότι ο Ντάμερ τού είχε ανοίξει τρύπα στο κεφάλι.
Δεν έτρεχε αίμα.
Όσο γινόταν αυτό, εμφανίστηκε ο Ντάμερ απ' τον δρόμο.
Οι νεαρές γυναίκες μπήκαν στη μέση.
Ρώτησαν τον Κόνερακ "Πώς σε λένε;" Δεν μιλούσε.
Μπήκαν μπροστά κι είπαν στον Ντάμερ "Μείνε μακριά του".
Δύο 18χρονα μαύρα κορίτσια τον προστάτευαν απ' τον Ντάμερ.
Η αστυνομία δεν άκουσε τα κορίτσια.
Δεν σημείωσαν καν τα ονόματά τους.
Τους έλεγαν να μη μιλάνε. Απειλούσαν ότι θα τις συλλάβουν.
Ο Ντάμερ τον έπιασε, πήγε προς το σπίτι. Είπε "Είναι το αγόρι μου".
Ο Ντάμερ ήξερε ότι, ως λευκός,
μπορούσε να πει τη δική του εκδοχή στους αστυνομικούς.
Πιστεύω ότι το πίστευε γιατί ήξερε
ότι ήταν λευκός, ότι θα τη γλίτωνε.
Ο Τζέφρι πάντα αντιδρούσε γρήγορα.
Του έβγαινε φυσικά
η ικανότητα να χειραγωγεί και να γλιτώνει από δύσκολες καταστάσεις.
Έχεις έναν γυμνό άντρα στον δρόμο,
να φωνάζει ασυνάρτητα.
Η αστυνομία νόμιζε ότι ήταν τύφλα στο μεθύσι.
Τι έκαναν; Δεν τον άφησαν εκεί.
Τον πήγαν σ' ένα ασφαλές μέρος,
στο διαμέρισμα απ' όπου ήρθε.
Μπαίνουν στο διαμέρισμα.
Ο Κόνερακ κάθισε στον καναπέ, λες κι ήταν το σπίτι του.
Τα ρούχα του Κόνερακ είναι σε μια στοίβα,
τοποθετημένα με τάξη κάπου στο σαλόνι.
Ο Ντάμερ δείχνει τις φωτογραφίες του νεαρού άντρα.
Είπε ότι ήταν ο εραστής του.
Είπαν "Δεν θα τους συλλάβουμε μόνο και μόνο επειδή είναι γκέι.
Αποκλείεται".
Άφησαν τον Σινθασομφόν στον καναπέ, στο σπίτι του Ντάμερ,
και δεν κοίταξαν στην κρεβατοκάμαρα.
Ούτε που φαντάζονται ότι στην κρεβατοκάμαρα του Ντάμερ
το πτώμα του Τόνι Χιουζ απλώς κείτεται στο κρεβάτι.
Η αστυνομία έφυγε
και σύντομα ο Ντάμερ εισήγαγε κι άλλο οξύ
στον εγκέφαλο του Κόνερακ Σινθασομφόν.
Τι έβαλες;
Στον Κόνερακ, γέμισα μια σύριγγα με υδροχλωρικό οξύ.
Χρησιμοποίησα ξανά το οξύ σε μικρότερη δόση,
αλλά και πάλι ήταν μεγάλη η ποσότητα τη δεύτερη φορά.
Ένα από τα κορίτσια που μεσολάβησαν για τον Κόνερακ
το είπε στη μητέρα της, Γκλέντα Κλίβελαντ.
27 ΜΑΪΟΥ 1991 2:31 Π.Μ.
-Αστυνομία Μιλγουόκι. -Ναι…
Ένα περιπολικό, το νούμερο 50,
σταμάτησε επειδή του έκαναν νόημα πριν από 15 λεπτά περίπου.
-Εγώ ήμουν. -Τι συνέβη;
Θέλω να πω, η κόρη μου κι η ανιψιά μου
είδαν τι γινόταν.
-Κάνατε κάτι γι' αυτό; -Όχι.
Ήταν ένα μεθυσμένο
αγόρι ενός άλλου αγοριού.
Πόσο ήταν το παιδί;
Δεν ήταν παιδί, ενήλικας ήταν.
Είστε σίγουροι;
Κυρία μου, είμαι ξεκάθαρος. Το τακτοποιήσαμε.
Ο Σινθασομφόν πέθανε.
Πέθανε μέσα σε μία ώρα αφότου έφυγε η αστυνομία.
Ο Κόνερακ Σινθασομφόν ήταν 14 ετών
κι ένα από τα πιο νεαρά θύματα του Ντάμερ.
Αν πίστευαν έστω και λίγο ότι κινδύνευε,
αποκλείεται να τον άφηναν να πάει στον Ντάμερ.
Είχαν πει στους αστυνομικούς
να σέβονται την γκέι κοινότητα στο Μιλγουόκι.
Πιστεύω ότι νόμιζαν ότι έδειχναν σεβασμό
κι ότι δεν έδειχναν προκατάληψη ως ετεροφυλόφιλοι
σ' αυτήν την περίπτωση.
Ό,τι κι αν έκανε η αστυνομία,
δεν ήταν αρκετό.
Αρκετοί Αφροαμερικανοί έλεγαν
ότι ο νεαρός ήταν ανήλικος,
ότι δεν φαινόταν να είναι σε καλή κατάσταση.
Λένε ότι έκαναν τη δουλειά τους, ό,τι καλύτερο μπορούσαν.
Αυτό δεν πλησιάζει καν το τι έπρεπε να κάνουν.
Αν έλεγχαν το όνομά του, θα έβρισκαν ότι ήταν υπό επιτήρηση
για επίθεση εναντίον ενός αγοριού από το Λάος,
που τελικά ήταν ο αδερφός του Κόνερακ.
Πώς είναι δυνατόν κάτι τέτοιο;
ΟΙΚΟΓΕΝΕΙΑΚΗ ΤΡΑΓΩΔΙΑ
Δύο φορές θύμα του Τζέφρι Ντάμερ,
ο αδερφός του Κόνερακ είχε κακοποιηθεί από τον Ντάμερ πριν τρία χρόνια.
Η οικογένεια ήρθε στη χώρα πριν από 11 χρόνια
για μια καλύτερη ζωή.
Αντ' αυτού, ο Τζέφρι Ντάμερ τούς επεφύλασσε κάτι φρικιαστικό.
Είπε "Δεν μοιάζει με σύμπτωση".
Ωστόσο, ήταν κάτι
που όντως σόκαρε τον Τζεφ όταν το έμαθε.
Ήταν κατάπληκτος.
Οι Ευρασιάτες. Εκπληκτικό που ήταν αδέρφια. Απίστευτο.
Δεν το πιστεύω.
Δηλαδή ήταν ο αδερφός του;
-Ξέρεις το όνομά του; -Όχι.
Σίγουρα δεν το ξέρω.
Φρικτή τραγωδία για την οικογένεια Σινθασομφόν.
Ένα θύμα σεξουαλικής επίθεσης
κι ένας άλλος, θύμα δολοφονίας, στην ίδια οικογένεια.
Είναι αδιανόητο το τι πέρασε η οικογένεια
εξαιτίας του Τζέφρι Ντάμερ.
ΜΑΪΟΣ 1991
ΙΟΥΛΙΟΣ 1991
Μετά τη σύλληψη του Ντάμερ τον Ιούλιο του 1991,
ο κόσμος εξαγριώθηκε όταν έμαθε
ότι η αστυνομία είχε επιστρέψει τον Κόνερακ στον Ντάμερ.
Η Γκλέντα Κλίβελαντ κάλεσε την αστυνομία
πολλές φορές την επόμενη βδομάδα.
Έλεγε "Η κόρη μου είδε γυμνό αυτό το αγόρι".
Πίστευε ότι είχε κακοποιηθεί σεξουαλικά.
Ήμουν ρεπόρτερ στη Sentinel όταν μαθεύτηκε η υπόθεση.
Κάποιος ήθελε να μιλήσει για τον Ντάμερ. Προσφέρθηκα εγώ.
Στο τηλέφωνο ήταν η Γκλέντα Κλίβελαντ.
Μου είπε ότι προσπάθησαν να προστατέψουν το αγόρι
κι ότι η αστυνομία δεν τους άκουγε.
Πήρα τον αρχηγό του τμήματος.
Περίμενα να το αρνηθεί, αλλά δεν το έκανε.
Είπε "Ναι, ερευνούμε το θέμα".
Πώς τον άφησε μαζί του η αστυνομία;
Επέστρεψαν το ανήλικο αγόρι στον Ντάμερ.
Πίστεψαν τον λευκό άντρα, όχι τους πέντε μαύρους μάρτυρες.
Συμπέρανα ότι οι αστυνομικοί δεν εκτέλεσαν σωστά τα καθήκοντά τους
όπως ορίζουν οι κανόνες κι οι κανονισμοί
της αστυνομίας του Μιλγουόκι.
Οι δύο αστυνομικοί, ο Τζον Μπάλσερζακ κι ο Τζο Γκέιμπρις,
απολύθηκαν από την αστυνομία του Μιλγουόκι.
Προκάλεσε αναταραχή στην αστυνομία. Η πόλη διχάστηκε.
Κάποιοι υποστήριζαν την αστυνομία.
Στηρίζουμε απόλυτα τους αστυνομικούς μας.
ΟΙ ΚΑΛΥΤΕΡΟΙ ΤΟΥ ΚΟΣΜΟΥ
Πολλοί λευκοί δεν έχουν πειστεί
ότι υπάρχει ρατσισμός στην αστυνομία.
Στηρίζουν την αστυνομία, κι ας αυξάνονται οι κατηγορίες.
Πιστεύω ότι η αστυνομία έχει για όλους ίση και δίκαιη μεταχείριση.
Έτσι εκπαιδεύονται.
Δεν πιστεύω ότι οι αστυνομικοί
αποφάσισαν να δράσουν έτσι λόγω θεμάτων φυλής
ή ομοφοβίας.
Εκ των υστέρων, ξέρουμε ότι έκαναν λάθος,
αλλά πολλούς είχε ξεγελάσει ο Ντάμερ.
Ξεγέλασε και τους αστυνομικούς.
Και είμαι σίγουρος ότι οι αστυνομικοί
έχουν μετανιώσει για τη συμπεριφορά τους.
ΣΤΗΡΙΖΟΥΜΕ ΤΗΝ ΑΣΤΥΝΟΜΙΑ, ΕΣΥ; ΑΣ ΤΟΥΣ ΣΤΗΡΙΞΟΥΜΕ!
Επισημαίνεται συχνά το μήνυμα των αστυνομικών στον ασύρματο
μετά το περιστατικό.
Ο μεθυσμένος, Ασιάτης, γυμνός άντρας
επιστράφηκε στο νηφάλιο αγόρι του.
Θ' αργήσουμε. Ο συνεργάτης μου θα ξεψειριαστεί στο τμήμα.
Οι αστυνομικοί γελούν στο βάθος.
Ήταν απαράδεκτο αυτό που έκαναν.
Αυτό δείχνει την κύρια αιτία,
το πώς αντιμετωπίζουμε την ομοφυλοφιλία.
Κορόιδευαν τους γκέι. Έσπαγαν πλάκα.
Όμως, οι δύο αστυνομικοί
άσκησαν έφεση για την απόλυσή τους.
Το δικαστήριο συμφώνησε μαζί τους.
Γύρισαν στις θέσεις τους με αναδρομικά.
Η υπόθεση του Σινθασομφόν
έφερε στο προσκήνιο το Μιλγουόκι.
Έλεγε πολλά για την κοινότητά τους.
Έλεγε πολλά για την προστασία που πρόσφεραν στην αστυνομία.
Ήταν ένα πολύ τρομακτικό περιστατικό.
ΙΟΥΛΙΟΣ 1991
ΙΟΥΝΙΟΣ 1991
Αφότου ο Ντάμερ σκότωσε τον νεαρό από το Λάος,
όλο και πλήθαιναν τα πτώματα στο διαμέρισμα.
Ο Ντάμερ σκότωσε άλλα τέσσερα άτομα.
Στην αρχή, είχαν μεσολαβήσει εννιά χρόνια.
Μετά, μήνες. Μετά τον Κόνερακ, βδομάδες.
Μία ώρα πριν πάω στη δουλειά,
προσπαθούσα ν' αποφασίσω αν θα τον στραγγάλιζα τότε
ή αν θα τον κρατούσα ζωντανό τη νύχτα.
Επέλεξα το δεύτερο και δεν πήγα στη δουλειά.
Και με απέλυσαν εκείνη την Κυριακή.
Κι από κει ξεκίνησε το ντόμινο.
Το πρώτο κομμάτι ντόμινο που οδήγησε στην αλυσιδωτή αντίδραση.
ΔΙΑΜΕΡΙΣΜΑΤΑ ΟΞΦΟΡΝΤ
Είχε αρχίσει να πίνει περισσότερο
και να χάνει τον έλεγχο.
Παρατήρησα ότι δεν τον έβλεπα
όσο συχνά τον έβλεπα πριν απολυθεί.
Του χτυπούσα την πόρτα για να δω αν ήταν καλά
και παρατηρούσα ότι το ματάκι σκοτείνιαζε.
Και μετά φώτιζε πάλι.
Ήξερα ότι ερχόταν στην πόρτα κι ότι με είχε δει.
Ήξερε ότι εγώ του χτυπούσα την πόρτα.
Και δεν μου άνοιγε.
Οπότε, συμπέρανα μόνος μου
ότι ήθελε να φύγω.
Κι αυτό έκανα.
Μερικοί γιατροί είπαν ότι ήταν αλκοολικός.
Ήταν επιρρεπής σε εθισμούς.
Νομίζω ότι είχε εθισμό και στους φόνους.
Καθώς μεγάλωνε ο εθισμός,
το χρειαζόταν όλο και πιο πολύ.
Έφτασε σ' ένα σημείο
όπου χρειαζόταν να βγαίνει συνέχεια
και να γνωρίζει καινούρια άτομα,
χωρίς να ξεφορτώνεται όσους είχε σκοτώσει ήδη.
Όταν τον διαμέλιζα στην μπανιέρα,
δεν το ολοκλήρωσα σε ένα βράδυ.
Βιαζόμουν πολύ να τελειώσω.
Τον είχε κυριεύσει τόσο αυτό που έκανε
που είχε χάσει τον έλεγχο του τόπου του εγκλήματος.
Πλενόταν με δύο άτομα στην μπανιέρα.
Τον ρώτησα "Γιατί δεν τους ξεφορτώθηκες πριν ψάξεις άλλον;"
Είπε "Δεν μπορούσα. Χρειαζόμουν τη διέγερση".
Ήταν σημαντικό να μην είμαι επικριτική
ώστε να μην τον φέρω σε θέση όπου δεν θα μιλούσε άλλο.
Αλλά το να ακούω τις αποκαλυπτικές λεπτομέρειες του Ντάμερ
ήταν πρόκληση.
-Σε διέγειρε; -Ναι.
Ναι, το να βλέπω το εσωτερικό.
Εξελισσόταν με τον καιρό
και δεν ένιωθε ότι απλώς έκανε σεξ με πτώμα.
Στην ουσία, άνοιγε τα σπλάχνα
κι έκανε σεξ εκείνη τη στιγμή
με τα εντόσθια του ατόμου.
ΕΚΑΝΑ ΜΙΑ ΜΙΚΡΗ ΣΧΙΣΜΗ.
Υπήρχαν φορές
που ήταν πολύ δύσκολο να τον ακούω
και να προσποιούμαι ότι δεν με επηρεάζει.
Παραλίγο να μπλέξω γιατί…
Η μυρωδιά θορύβησε τους γείτονες.
Ένα βράδυ, κοιμόμουν
και μια απαίσια μυρωδιά με ξύπνησε γύρω στις 2:30 το πρωί.
Άνοιξα την πόρτα.
Είδα ένα σύννεφο.
Έχεις δει ποτέ ταινία τρόμου όπου είσαι στο νεκροταφείο
κι έχουν κάτι τέτοια να βγαίνουν;
Αυτό είδα.
Έκλεισα την πόρτα
κι έβαλα μια πετσέτα κάτω στην πόρτα.
Γύρισα στο κρεβάτι.
Όταν ξύπνησα, είπα για τη μυρωδιά στη γυναίκα μου την Παμ
και είπε "Θα μάθω σήμερα κιόλας από πού βγαίνει".
Αργότερα, μου είπε "Μύρισα τους μεντεσέδες.
Η μυρωδιά βγαίνει από του Τζεφ".
Πήρε μια ξαπλώστρα
και κάθισε στο διαμέρισμά μας με την πόρτα ανοιχτή,
να περιμένει τον Τζεφ να γυρίσει.
Όταν γύρισε, τον ρώτησε για τη μυρωδιά.
Είπε ότι είχε χαλάσει ο καταψύκτης του
κι ότι το κρέας είχε χαλάσει στο ψυγείο.
Τον ρώτησα "Δεν έχεις εγγύηση; Πόσο καιρό το έχεις;"
Δεν ήρθαν ποτέ να σε ρωτήσουν;
Ναι, ήρθαν.
-Τι έγινε; -Τους είπα ότι χάλασε ο καταψύκτης.
Χρησιμοποιούσε διάφορα μέσα για να κρατήσει ό,τι μπορούσε
απ' τους άντρες που έβρισκε ελκυστικούς.
Αυτό περιλάμβανε φωτογραφίες τους
όταν ήταν αναίσθητοι ή νεκροί,
την αφαίρεση οργάνων τους που διατηρούσε
και στο τέλος περιλάμβανε
μερικό κανιβαλισμό.
Επέλεγες τι θα κρατούσες; Πώς το επέλεγες;
Τα μέρη με το περισσότερο κρέας.
Αυτά που είχαν το λιγότερο λίπος.
-Δικέφαλους, μηρούς και γάμπες; -Σωστά.
Η κατανάλωση των θυμάτων προέκυψε ως διαταραγμένος τρόπος σκέψης
όταν ο Ντάμερ έπαψε πια ν' αντιστέκεται στην έντονη επιθυμία να σκοτώνει.
ΟΙ ΦΟΝΟΙ ΠΕΡΙΛΑΜΒΑΝΑΝ ΚΑΝΙΒΑΛΙΣΜΟ
Διάφορα μέρη σκεφτόταν να φάει,
όπως την καρδιά.
Έβγαλες την καρδιά και το συκώτι
και τα διατήρησες μαζί με τον μηρό.
Τι έκανες το υπόλοιπο;
Κράτησα γύρω στα 23 κιλά. Τα υπόλοιπα τα πέταξα.
Πόσα κιλά υπολογίζεις ότι έφαγες;
Συνολικά, γύρω στα…
Στα τεσσεράμισι.
Κάποια στιγμή, ήπιε ανθρώπινο αίμα,
σκεπτόμενος στη διαστροφή του ότι θα τον συνέδεε
με το αίμα όσων κατανάλωνε.
Σκεφτόταν "Αν καταναλώσω αυτές τις ψυχές,
θα συνεχίσουν να ζουν μέσα από μένα".
Θα νόμιζε κανείς ότι απλώς είχες φαγητό στον καταψύκτη.
Έμοιαζε με κρέας απ' το σουπερμάρκετ.
Το κατέψυχα για λίγο. Ίσως κάναν μήνα.
-Ναι. -Ή για μερικές βδομάδες.
Θεέ μου, δεν είχα ιδέα
ότι αυτό συνέβαινε στο απέναντι διαμέρισμα
από εκεί που μέναμε.
Όλοι στην πολυκατοικία ένιωσαν κορόιδα.
Όλοι μας νιώσαμε ότι ο Τζέφρι Ντάμερ μάς είχε ξεγελάσει.
Είναι πολύ δύσκολο
να συμπαθείς κάποιον
και να μαθαίνεις ότι αυτός ο άνθρωπος σε μαχαίρωσε πισώπλατα.
Τον θεωρούσα φίλο μου.
Οι ένοικοι της πολυκατοικίας βρίσκονται σε σοκ απόψε.
Δεν μπορούν να πιστέψουν
ότι στη διπλανή πόρτα γινόταν ένα έγκλημα τέτοιας έκτασης.
Σήμερα τέθηκε το ερώτημα της φυλής στην υπόθεση,
μιας και πολλά θύματα ήταν μαύροι
και η γειτονιά έχει κυρίως μαύρους πολίτες.
Ο ρατσισμός είναι το κλειδί.
Το πιο σημαντικό πέρα απ' τον αριθμό και το σεξ με πτώματα
είναι το γεγονός ότι όλοι ήταν νεαροί, μαύροι άντρες.
Ο Ντάμερ είπε ότι το ιδανικό θύμα ήταν ο νεαρός, γυμνασμένος μαύρος.
Αλλά τα δύο πρώτα θύματα ήταν λευκοί.
Σκότωσε Λατινοαμερικανούς και Ασιάτες.
Τον έλκυαν οι έγχρωμοι.
Δεν ήταν έγκλημα μίσους.
Προσπαθούσε να αναπτύξει στενές σχέσεις
με άτομα που έβρισκε ελκυστικά.
Δεν ξέρω τι σκεφτόταν ο Ντάμερ.
Ήταν ρατσιστής; Ποιος νοιάζεται;
Σκότωσε μαύρους.
Σκότωσε έγχρωμους.
Σκότωσε ομοφυλόφιλους.
Κατά τη γνώμη μου, σημασία έχει ότι σκότωσε πολλούς
που θα 'πρεπε να ζουν σήμερα.
23 ΑΥΓΟΥΣΤΟΥ 1991
30 ΙΑΝΟΥΑΡΙΟΥ 1992
Με τη σύγχρονη τεχνολογία,
η δίκη Ντάμερ θα μεταδοθεί άμεσα στις άλλες χώρες.
Πολλοί στην Αγγλία λένε ότι ο Τζέφρι Ντάμερ
έκανε διάσημο το Μιλγουόκι όχι μόνο για την μπίρα του,
αλλά και για τους δολοφόνους.
Ο Ντάμερ ομολόγησε ότι σκότωσε συνολικά 17 άτομα.
Παραδέχτηκε την ενοχή του.
Το μόνο θέμα τώρα ήταν αν είχε σώας τα φρένας ή όχι.
Ισχυριζόταν "Ναι, τους σκότωσα, αλλά είμαι τρελός".
Η δίκη πήρε μεγάλη έκταση.
Είχαν συγκεντρωθεί πολλοί ρεπόρτερ και μέλη των οικογενειών.
Τώρα θα γινόταν το μεγάλο σόου.
Ο εισαγγελέας Μάικλ ΜακΚάν ήταν ο κατήγορος υπέρ της πολιτείας.
Ο Τζέρι Μπόιλ ήταν ο συνήγορος υπεράσπισης
κι είχε μεγάλη πειθώ προς τους ενόρκους.
Ήξερα ότι ήταν ζόρικος.
Θυμάμαι να κάθομαι στο δικαστήριο με τους υπόλοιπους δημοσιογράφους
και περιμέναμε να εμφανιστεί ο Ντάμερ στην αίθουσα.
Ήταν η πρώτη φορά που θα τον βλέπαμε από κοντά.
Περιμέναμε κάποιον σαν τον Τσαρλς Μάνσον,
αλλά ο Ντάμερ ήταν όμορφος άντρας.
Ήταν μαζεμένος.
Δεν έμοιαζε με κατά συρροήν δολοφόνο.
Πιστεύω ότι ο πατέρας του Ντάμερ ήλπιζε
να υπήρχε η εξήγηση ότι το έκανε
λόγω κάποιας ψυχικής νόσου.
Ο Λάιονελ ήλπιζε ότι το δικαστήριο θα του παρείχε την απαραίτητη βοήθεια.
Όλοι όρθιοι, παρακαλώ.
Συνεδριάζει το δικαστήριο 33 της κομητείας του Μιλγουόκι.
Προεδρεύει ο δικαστής Λόρενς Σι Γκραμ.
Το βάρος της απόδειξης παραφροσύνης το είχε η υπεράσπιση.
Επιχειρηματολογούν πρώτοι σε τέτοιες περιπτώσεις.
Διαφορετικά γίνεται συνήθως.
Δέχομαι την ευθύνη
του να σας αποδείξω
ότι δεν ήταν ένας κακός άνθρωπος,
αλλά ένας άρρωστος άνθρωπος.
Το καθήκον κι ο στόχος μου ήταν ν' αποδείξω
ότι ήταν παράφρων όταν διέπραξε τα αδικήματα.
Ότι όταν σκότωνε, υπέφερε από ψυχική νόσο.
Έτσι βλέπω τον Τζέφρι Ντάμερ
ως άνθρωπο συνολικά.
Του αρέσει να φαντασιώνεται, να ναρκώνει,
να φυλάει κρανία, να κανιβαλίζει,
έχει ορμές, φτιάχνει ζόμπι, πάσχει από νεκροφιλία.
Φυσικά, ο μέσος άνθρωπος θα σκεφτόταν
ότι ήταν τρελός, κανίβαλος, κατά συρροήν δολοφόνος.
Όμως, σύμφωνα με το ποινικό κριτήριο της παραφροσύνης,
ήταν παράφρων;
Αντιστοιχούσε στον νομικό ορισμό;
Αυτό ήταν το ερώτημα.
Πριν κάποιος κριθεί παράφρων από τον νόμο,
πρέπει να έχει κάποια ψυχική νόσο ή ελάττωμα
και να στερείται τη στοιχειώδη ικανότητα
να καταλάβει τη διαφορά μεταξύ σωστού και λάθους.
Ή να μην μπορεί να ελέγξει τη συμπεριφορά του
όπως ορίζει ο νόμος.
Βρήκα τον δρα Γουόλστρομ στο Σικάγο
και τον έφερα στην υπόθεση.
Η σύνθεση της προσωπικότητας του εναγομένου,
το πώς βλέπει τον κόσμο και τον εαυτό του,
πληροί τις προϋποθέσεις της διάγνωσης
για σχιζότυπη και οριακή διαταραχή προσωπικότητας.
Τι σημαίνει;
Προσπαθούν απεγνωσμένα ν' αποφύγουν την υπαρκτή ή φανταστική εγκατάλειψη.
Σ' αυτήν την περίπτωση,
έχουμε το πιο ακραίο παράδειγμα της απεγνωσμένης προσπάθειας.
Ο Ντάμερ δεν ήθελε να τον εγκαταλείπουν,
αλλά να μένουν μαζί του.
Αυτή η αίσθηση εγκατάλειψης νομίζω εξηγεί εν μέρει
γιατί κρατούσε μέλη των θυμάτων του.
Κρατούσε τα οστά, τα κρανία,
κρατούσε τα χέρια.
Ο Τζεφ ανέφερε ότι ήταν για ένα ιερό.
Είχα ένα βάθρο.
Ένα μαύρο βάθρο.
Κι είχα μια μαύρη, στρογγυλή βάση επάνω.
Έβαζα τα κρανία εκεί πάνω, γύρω γύρω.
Ήταν για την ανάμνηση
των ατόμων.
Ένα αναμνηστικό για τον καθένα.
Ήταν ο δικός μου μικρός κόσμος μου, ναι.
Είχα τον απόλυτο έλεγχο.
Είναι ο υπέρτατος έλεγχος που μπορείς να έχεις.
Αυτή είναι, για την ακρίβεια,
η ζωγραφιά που έφτιαξε.
Και όπως βλέπετε εδώ,
την έχει υπογράψει.
Ένιωθες ότι, αν κρατούσες τα κρανία
και αν ολοκλήρωνες αυτό το ιερό,
ότι θα ένιωθες λιγότερο μόνος,
σαν να είχες παρέα αν ήταν εκεί;
Νομίζω ότι αυτό σκεφτόμουν, ναι.
Η κατασκευή του ιερού για τον Τζέφρι ήταν θέμα ισχύος και ελέγχου.
Κάθε χαρακτηριστικό που του άρεσε σ' αυτούς
το εσωτερίκευε στη δική του ζωή.
Είχε την παράξενη ψευδαίσθηση
ότι θα χρησιμοποιούσε τα κρανία και τα οστά των θυμάτων
και θα έφτιαχνε ένα κέντρο ενέργειας
απ' όπου θα αποκτούσε ξεχωριστές δυνάμεις.
Προσπαθούμε ν' αποδείξουμε παραφροσύνη.
Εδώ έχασε τον έλεγχο.
Προσπαθούμε να δείξουμε
ότι δεν σκεφτόταν λογικά πλέον.
Πιστεύω ότι είχε την ψυχική νόσο νεκροφιλία,
μια πολύ σπάνια και πιθανώς επικίνδυνη ψυχιατρική πάθηση.
Είναι ένας άνθρωπος με μια φρικτή ψυχιατρική διαταραχή
που προσπαθεί σκληρά να μην επιτρέψει στη διαταραχή
να τον αναγκάσει να βλάψει άλλους ανθρώπους.
Προφανώς, έχασε τη μάχη.
Η επαγγελματική μου γνώμη είναι ότι ο Ντάμερ δεν είχε την ικανότητα
να συμμορφωθεί με τις απαιτήσεις του νόμου.
Πιστεύω ότι πληρούσε τα θεσμικά κριτήρια της παραφροσύνης.
Το πιστεύω μέχρι σήμερα.
Με προσέγγισε η εισαγγελία
για να εξετάσω τον Ντάμερ.
Όταν διέπραττε τους φόνους,
είχε την ικανότητα να μη διαπράξει τον φόνο.
Δεν υπήρχε κανείς παράγοντας που τον ανάγκαζε να σκοτώσει.
Υπήρχε μόνο η επιθυμία
να περάσει περισσότερο χρόνο με το θύμα.
Αν το θύμα είχε συμφωνήσει οικειοθελώς να μείνει,
δεν θα είχε διαπράξει τον φόνο.
Αυτό αποτελεί ένδειξη ότι μπορούσε να ελέγξει τη συμπεριφορά του.
Δεν πίστευα ότι ο Ντάμερ είχε ψυχική ασθένεια ή νόσο.
Ήξερε ότι ήταν λάθος;
Να πώς είμαι σίγουρος εγώ ότι ήξερε ότι ήταν λάθος.
Είπε ότι ήξερε ότι ήταν λάθος τότε.
Για κάθε φόνο.
Πήρε μέτρα για τις ανθρωποκτονίες για τις οποίες κατηγορούνταν
για να βεβαιωθεί ότι δεν θα τον έπιαναν.
Για παράδειγμα, εγκατέστησε ψεύτικες κάμερες ασφαλείας
για να αποτρέψει τυχόν διαρρήξεις όσο ήταν στη δουλειά.
Ξεφορτώθηκε τις αποδείξεις.
Έκλεινε τις κουρτίνες όσο διαμέλιζε τα πτώματα.
Πήρε πολλά μέτρα για ν' αποφύγει τη σύλληψη.
Και προκειμένου να σκοτώσει,
έπρεπε να ξεπεράσει τις αναστολές του πίνοντας.
Όλοι οι ψυχίατροι συμφώνησαν ότι ήταν αλκοολικός, νεκρόφιλος.
Ότι ήξερε ότι ήταν λάθος. Διαφώνησαν στο ότι δεν το έλεγχε.
Η δίκη μού προκάλεσε πολύ άγχος.
Καθόμουν δίπλα στον Τζεφ.
Όταν είχε ερωτήσεις, μιλούσε σ' εμένα.
Η Γουέντι Πάτρικους συνέβαλε στο πιο ανθρώπινο προφίλ του Ντάμερ.
Με μια νεαρή γυναίκα να κάθεται δίπλα του,
ο Ντάμερ έδειχνε λιγότερο απειλητικός.
Νομίζω ότι ήθελαν να δείξουν στους ενόρκους
ότι ο Τζέφρι Ντάμερ δεν ήταν το τέρας που όλοι νόμιζαν.
Είχα θέματα όσο εκπροσωπούσα τον Τζέφρι Ντάμερ.
Έλαβα απειλές κατά της ζωής μου από διάφορους.
Μόνο μία φορά ένιωσα ότι πραγματοποιήθηκαν κάποιες απειλές.
Μια συγγενής ενός θύματος, όταν ήμουν έξω ένα βράδυ,
μου επιτέθηκε με στέκα μπιλιάρδου
επειδή εκπροσωπούσα τον Τζεφ.
Είπα "Είναι απλώς μια δουλειά. Δεν σκότωσα εγώ τον αδερφό σου".
Δεν μπορούσε ή δεν ήθελε να δει τη διαφορά.
Απλώς μου επιτέθηκε.
Μου προκάλεσε
αυξημένη ανησυχία κατά τη διάρκεια της δίκης
και στην ουσία δεν έβγαινα από το σπίτι τότε.
Ο πατέρας κι η μητριά του έρχονταν κάθε μέρα στη δίκη.
Φαινόταν ότι η δίκη τούς επηρέασε.
Ο γιατρός ήταν στο εδώλιο και διάβαζε την ομολογία του.
Οι πληροφορίες ήταν σοκαριστικές.
Φαινόταν στο πρόσωπο του πατέρα.
Ο Λάιονελ Ντάμερ καθόταν με τη Σέρι, τη δεύτερη σύζυγό του,
έβλεπε πίσω απ' τον γιο του, συνέχεια πίσω του.
ΛΟΓΙΚΟΣ; ΤΡΕΛΟΣ;
Η δίκη κράτησε για δύο βδομάδες.
Έχει χάσει τον έλεγχο.
Δεν μπορούσε να σταματήσει.
Έτρεχε με σπασμένα φρένα
στον δρόμο της τρέλας.
Το ερώτημα δεν είναι αν είναι τρελός,
αλλά εάν απέδειξε πέραν πάσης αμφιβολίας ότι ήταν τρελός.
Αν δεν το απέδειξε, όχι.
Το θέμα δεν είναι αν ήταν λογικός.
Δεν καλείστε να κρίνετε κάτι τέτοιο.
Καλείστε να κρίνετε
εάν απέδειξε πέραν πάσης αμφιβολίας ότι ήταν τρελός.
Αυτό πρέπει ν' αποφασίσετε.
Αφότου ολοκληρώθηκαν οι καταθέσεις,
οι ένορκοι πήγαν να συσκεφθούν.
Είναι ο Ντάμερ νομικά αθώος λόγω ψυχικής νόσου;
Αυτό θ' αποφασίσουν οι ένορκοι.
Οι ένορκοι και γενικά οι άνθρωποι
ανησυχούν ότι, αν κάποιος δεν είναι ποινικά υπεύθυνος
και μπει σε ίδρυμα,
θα βλάψει ξανά ανθρώπους όταν βγει.
Αλλά ακόμα κι αν θεραπευτείς όταν είσαι σε ψυχιατρείο,
το δικαστήριο εγκρίνει την επανένταξη στην κοινωνία.
Σε μια τέτοια υπόθεση,
το βρίσκω σχεδόν απίθανο
το δικαστήριο να ενέκρινε την επανένταξή του.
Κάποιοι στοιχηματίζουν για την ετυμηγορία.
Θα τον κρίνουν τρελό.
Πιστεύω ότι θα τον κρίνουν λογικό.
Τι λέτε ν' αποφασίσουν οι ένορκοι;
Δεν έχω ιδέα.
Οι ένορκοι έφυγαν Παρασκευή κι επέστρεψαν αργά το απόγευμα Σαββάτου.
Εξέτασαν όλα τα στοιχεία.
Ήταν ανυποχώρητοι στην απόφασή τους.
Σε μια ήσυχη αίθουσα στο Μιλγουόκι,
ανακοινώθηκε η ετυμηγορία
σε μια φρικιαστική και πολυσυζητημένη υπόθεση
της σύγχρονης ιστορίας.
Ο Τζέφρι Ντάμερ είχε σώας τας φρένας
όταν σκότωσε και διαμέλισε άντρες και αγόρια
αναζητώντας συντροφιά και σεξουαλική ικανοποίηση.
Αυτό με προβλημάτισε.
Αν κάποιος που θέλει να κάνει σεξ με πτώματα,
αν κάποιος που ανοίγει τρύπες σε κεφάλια ανθρώπων
για να τους κρατήσει ζωντανούς σε κατάσταση ζόμπι
δεν έχει ψυχιατρική διαταραχή,
τότε, τι εννοούμε με τον όρο "ψυχιατρική νόσος";
Πόσους ανθρώπους πρέπει να φάει κάποιος
πριν κριθεί ότι έχει ψυχική ασθένεια;
Εκδικάζω υποθέσεις εδώ και 38 χρόνια.
Δεν βρίσκω λόγο για εορτασμούς.
Πέθαναν 17 άτομα.
Δεκαεπτά οικογένειες καταστράφηκαν.
Δεν υπάρχει περιθώριο για χαρές.
Αλλά θα ένιωθα συντετριμμένος
αν έκριναν ότι ήταν παράφρων.
Ο Ντάμερ δεν αντέδρασε στην απόφαση ότι είχε σώας τας φρένας.
Δεν αντέδρασε καθόλου.
Καθόλου.
Κυρία Ντάμερ, θα κάνετε κάποιο σχόλιο;
Όχι.
-Κύριε Ντάμερ; -Όχι.
Προσπαθήσαμε να επικοινωνήσουμε με τη γιαγιά του Ντάμερ,
αλλά ένα σημείωμα στην πόρτα
λέει ότι είναι πολύ αδύναμη και ταραγμένη για να μιλήσει.
Η ετυμηγορία ήταν λίγο πολύ αναμενόμενη.
Αλλά νομίζω ότι είχε ψυχική ασθένεια και χρειαζόταν βοήθεια.
17 ΦΕΒΡΟΥΑΡΙΟΥ 1992
Οι οικογένειες έκλαψαν με ανακούφιση,
μιας κι ο Ντάμερ αντιμετωπίζει πιθανή φυλάκιση
κι όχι το ψυχιατρείο.
Η υπόθεση Ντάμερ ολοκληρώνεται σήμερα
με την ανακοίνωση της ποινής αργότερα στο Μιλγουόκι.
Τι περιμένετε σήμερα για την ποινή του Ντάμερ;
Θα μιλήσουν οι συγγενείς.
Κάθε οικογένεια έχει την ευκαιρία να εκφράσει στο δικαστήριο
πώς τους επηρέασε το αδίκημα.
Συνεπώς, θα δούμε δηλώσεις με μεγάλη συναισθηματική φόρτιση.
Είμαι η μητέρα του Άντονι Λι Σίαρς.
Ήθελα απλώς να ξέρω
γιατί έπρεπε να είναι ο γιος μου…
Ευχαριστώ τους ενόρκους κι εσάς, δικαστή.
Κρατήστε τον μακριά απ' την κοινωνία.
Θέλω να πω στον Τζέφρι Ντάμερ
ότι δεν φαντάζεται τον πόνο, τη στενοχώρια, την απώλεια
και την ψυχική οδύνη που μας προκάλεσε.
Δεν θέλω να ξαναδώ ποτέ τη μητέρα μου να περνάει κάτι τέτοιο!
Ποτέ, Τζέφρι!
Τζέφρι, σε μισώ, καριόλη!
Σε μισώ!
"Ο Τζέφρι έχει χάσει τον έλεγχο!"
Μη με δουλεύεις, Τζέφρι. Θα σε σκοτώσω, γαμώτο!
Κοίταξέ με, καριόλη!
-Θα σε σκοτώσω! -Γεύμα και διάλειμμα.
Θα σε σκοτώσω, γαμημένε καριόλη!
Διέσχισε την αίθουσα
με πρόθεση να του επιτεθεί.
Ήταν ψύχραιμος, συγκρατημένος.
Περίμενα να σηκωθεί. Δεν το έκανε, απλώς καθόταν.
Ο Τζέφρι Ντάμερ υπό πίεση.
Ο δικαστής τού είπε
"Θέλεις να πεις κάτι προς το δικαστήριο πριν αποφανθώ;"
Δεν ήθελα ν' αφεθώ ελεύθερος σ' αυτήν την υπόθεση.
Ειλικρινά, ήθελα να πεθάνω.
Δεν μισούσα κανέναν.
Ήξερα ότι ήμουν άρρωστος ή κακός, ή και τα δύο.
Τώρα πιστεύω ότι ήμουν άρρωστος.
Παίρνω όλη την ευθύνη για ό,τι έκανα.
Πλήγωσα πολλούς.
Πλήγωσα τη μητέρα, τον πατέρα και τη μητριά μου.
Τους αγαπώ όλους πολύ.
Ελπίζω να βρουν την ίδια γαλήνη που ψάχνω κι εγώ.
Αυτό οδήγησε τον δικαστή να ορίσει την πιο αυστηρή ποινή
σε μια πολιτεία χωρίς θανατική ποινή.
Ο Ντάμερ καταδικάστηκε σε 15 συνεχόμενες ισόβιες καθείρξεις.
Ναι!
Είχαν κάτι να γιορτάσουν
για πρώτη φορά αφότου έμαθαν για τον Τζέφρι Ντάμερ και για ό,τι έκανε.
Η ζωή συνεχίζεται.
Ίσως όσα έμαθα σ' αυτήν την τραγωδία να βοηθήσουν άλλους.
Ευχαριστώ τον Θεό για την ετυμηγορία.
Ο Ντάμερ αναγνώρισε τον Στίβεν κι ερωτήθηκε πώς ήταν τόσο σίγουρος.
Είπε στην αστυνομία "Πάντα θυμάσαι τον πρώτο σου".
Θέλω να ξέρει ότι κι εμείς θυμόμαστε τον πρώτο μας.
Δεν περνάει μέρα που να μη σκεφτούμε τον Στιβ μας.
Δίνεται κάτι σαν επίλογος
ειδικά για όσους δεν ήξεραν για χρόνια τι είχε συμβεί στους γιους τους.
Είναι ένας λυπηρός επίλογος,
αλλά είναι επίλογος.
ΣΩΦΡΟΝΙΣΤΙΚΟ ΙΔΡΥΜΑ ΚΟΛΟΥΜΠΙΑ
Έστειλαν τον Ντάμερ στο Κολούμπια στο Ουισκόνσιν.
Δεν ξέρω πώς είναι οι φυλακές.
Τις σκέφτομαι ως πολύ μίζερα, γκρίζα μέρη.
Σκεφτόμουν ότι ίσως στη φυλακή
με άφηναν να καλλιεργήσω κάποιο φυτό, ας πούμε.
Πάντα με ενδιέφερε η καλλιέργεια των φυτών.
Είχα φυτά στο διαμέρισμα.
Τον πρόσεχαν για να μην αυτοκτονήσει.
Τον έβαλαν μόνο σ' ένα κελί, όχι με τους άλλους.
Μου είπε "Τι έχω να περιμένω;"
Είπα "Πολλά μπορείς να κάνεις.
Είπες ότι διάβαζες τη Βίβλο
κι ότι θες να την ξαναρχίσεις".
Οπότε, έκανε κάποιες εμφανείς ενέργειες
για να λυτρωθεί στα μάτια του Θεού.
ΦΕΒΡΟΥΑΡΙΟΣ 1992
ΑΠΡΙΛΙΟΣ 1994
Δέχτηκα ένα τηλεφώνημα το 1994
από έναν ιερέα φίλο μου που ήταν στο Μιλγουόκι.
Ένας κρατούμενος ήθελε να βαφτιστεί.
Είπε "Καλύτερα να κάτσεις.
Είναι ο Τζέφρι Ντάμερ".
Είχα άγχος όταν θα τον συναντούσα.
Δεν είχα ξαναπάει σε φυλακή. Ούτε είχα γνωρίσει ξανά δολοφόνο.
Καθόμουν και σκεφτόμουν
"Είμαι στο ίδιο δωμάτιο με κάποιον που σκότωσε τόσους".
Κοίταξα τα χέρια του.
Μου φάνηκαν μικρά σε σχέση με τα δικά μου.
Στραγγάλισε κόσμο με αυτά τα χέρια
και του μιλάω λες κι είμαστε φυσιολογικοί άνθρωποι.
Είπα "Ναι, θα σε βαπτίσω".
Αυτό φάνηκε να τον ανακουφίζει.
Είπε "Φοβόμουν ότι θα έλεγες
'Είσαι πολύ κακός, πολύ σατανικός για να βαπτιστείς'".
ΕΝΙΩΘΕ ΣΑΤΑΝΙΚΟΣ
Έφεραν μέσα τον Τζεφ.
Βύθισα το κεφάλι του στο νερό
και του είπα "Καλώς ήρθες στην οικογένεια του Θεού".
Την ημέρα της βάφτισής του,
εκτελέστηκε ο Τζον Γουέιν Γκέισι.
ΣΥΝΔΕΕΕΤΑΙ ΜΕ ΑΛΛΑ ΕΞΙ ΠΤΩΜΑΤΑ
Είχε και ολική έκλειψη ηλίου τότε.
Κάποιοι προσπάθησαν ν' αποδώσουν ένα μυστικιστικό νόημα σ' όλα αυτά.
Στο εξής τον έβλεπα μία φορά τη βδομάδα για μία ώρα.
Για ν' αναπτύξει την πίστη του, να καταλάβει τι αφορούσε.
Και συνεχίζαμε κάθε βδομάδα.
Ο Τζέφρι Ντάμερ ζει σ' εκείνο το κτίριο.
Στον Πειθαρχικό Διαχωρισμό Δύο.
Έχει δουλειά, σφουγγαρίζει και σκουπίζει.
Ελπίζουν ότι κάποια στιγμή θα μπει με τους υπόλοιπους κρατούμενους.
Τελευταία φορά τον είδα πριν τις Ευχαριστίες.
Μου έδωσε μια κάρτα και υπογράμμισε τη λέξη "φίλος".
Φάνηκε ότι είχε αρχίσει να καταλαβαίνει
τι σημαίνει "φιλία" για πρώτη φορά.
Μετά από έναν χρόνο στη φυλακή,
πήγα να τον επισκεφτώ.
Είπε "Δεν το κάνω άλλο. Δεν κάθομαι άλλο στην απομόνωση".
Είπε "Αν δεν επικοινωνώ με άλλους,
θα είναι χειρότερο από θάνατο".
Είπε "Θα ζητήσω να με βάλουν με τους άλλους κρατούμενους".
Είπα "Τζέφρι, όχι. Θα πεθάνεις γρήγορα.
Γιατί όλοι έχουν πολύ έντονες απόψεις
και σκέψεις για τις πράξεις σου.
Ας μη χάσουμε κι άλλες ζωές".
Σου λέω, Γουέντι. Δεν θα μπορέσω να παραμείνω ψύχραιμος.
Δεν νομίζω.
Γιατί πάντα ήμουν άνθρωπος
που χρειάζεται πνευματικά ερεθίσματα.
Δεν έχω την υπομονή που θα 'πρεπε.
Δυσκολεύτηκα πολύ να φύγω εκείνη τη μέρα.
Είπα "Σε παρακαλώ, μην το κάνεις.
Δεν θα τη βγάλεις καθαρή".
ΑΠΡΙΛΙΟΣ 1994
28 ΝΟΕΜΒΡΙΟΥ 1994
Τον Νοέμβριο του 1994,
έκανε αγγαρείες στη φυλακή.
Εκείνος κι ο Τζέσι Άντερσον
είχαν να καθαρίσουν τα ντουλάπια στο γυμναστήριο.
Ο Κρίστοφερ Σκάρβερ, που είχε καταδικαστεί για φόνο πριν λίγα χρόνια,
είχε την ίδια αγγαρεία.
Πήρε την μπάρα από την αίθουσα γυμναστικής
και χτύπησε τον Ντάμερ στο κεφάλι.
Από τη φυλακή με ενημέρωσαν
ότι δεν αντιστάθηκε στην επίθεση.
Η ειρωνεία είναι ότι, όταν είχε σκοτώσει πρώτη φορά ο Ντάμερ,
είχε πάρει κάτι βαράκια
και σκότωσε τον Στίβεν Χικς.
Τελείωσε όπως ξεκίνησε.
Ήταν με τους υπόλοιπους κρατούμενους για έναν χρόνο.
Ήταν αναπάντεχο που είχε ζήσει τόσο.
ΚΡΑΤΟΥΜΕΝΟΣ ΣΚΟΤΩΣΕ ΤΟΝ ΝΤΑΜΕΡ
Μαζί μας, ο Λάιονελ Ντάμερ.
Μου είπατε ότι ήσασταν στη δουλειά
όταν η γυναίκα σας σάς είπε ότι είχε τραυματιστεί.
Τι έγινε μετά;
Μου τηλεφώνησε και μου είπε τα νέα,
ότι ο Τζεφ πέθανε
εκείνο το πρωί, γύρω στις δέκα.
Δεν μπορούσα να το πιστέψω…
Άρχισα να κλαίω σύγκορμος.
Ήμουν πολύ ταραγμένη.
Αναγκαστικά έρχεσαι κοντά
όταν περνάς μέρες, βδομάδες, μήνες με κάποιον.
Κάποιοι υποπτεύονταν
ότι η φυλακή είχε σκοτώσει επίτηδες τον Ντάμερ.
Ο κυβερνήτης, πολύ συνετά,
διέταξε αμέσως να το ερευνήσει επιτροπή.
Η φυλακή έχει 36 οθόνες παρακολούθησης
και πόρτες από ατσάλι,
κι όμως, ο 25χρονος Κρίστοφερ Σκάρβερ
κατάφερε να διαφύγει της προηγμένης ασφάλειας.
Ο ένας πήγαινε στο τηλέφωνο, ο άλλος άκουγε μουσική.
Απίστευτο που δεν υπήρχε κανείς εκεί.
Παλιά δούλευα στη φυλακή.
Τους βλέπαμε όταν πλένονταν, όταν έτρωγαν και κοιμόντουσαν.
Όταν πήγαιναν στην τουαλέτα.
Όποτε πήγαιναν κάπου, ήμασταν εκεί.
Ο Ντάμερ ήταν διάσημος κρατούμενος στο δυτικό ημισφαίριο.
Πώς γίνεται ένας τόσο γνωστός κρατούμενος να εκτελείται στη φυλακή;
Έγινε έρευνα και η επιτροπή είπε ότι δεν υπήρξε έγκλημα.
Καμία συνωμοσία ή συνεννόηση εκ των έσω να ξεφορτωθούν τον Ντάμερ.
Του παρείχαν καλή, σωστή φροντίδα.
Είχε φύλακες. Ήξεραν τους πιθανούς κινδύνους.
Δεν φταίει η φυλακή.
Αν και ο Τζεφ ήταν δολοφόνος,
δεν ήξερε από αυτοάμυνα.
Δεν μπορούσα να χαρώ όταν σκοτώθηκε.
Καταλαβαίνω γιατί χάρηκαν μερικοί, αλλά εγώ ένιωθα μόνο θλίψη.
Μια θλιβερή ιστορία με θλιβερό τέλος.
Ο Τζέφρι Ντάμερ ήταν πολύ περίπλοκος άνθρωπος.
Ήταν ένα άτομο που υπέφερε πολύ,
που ένιωθε άψυχος, κενός.
Σκέφτηκες ποτέ ότι ήταν ανώφελο
να καταστρέφεις κάποιον που ήταν τόσο όμορφος ζωντανός;
Ναι, το σκέφτηκα.
Ένιωθα ότι ήταν
κρίμα που δεν μπορούσα να τους κρατήσω χωρίς να τους σκοτώσω,
αλλά δεν ήξερα πώς αλλιώς να τους κάνω να μείνουν
και να τους ελέγχω.
Δεν είχα άλλη επιλογή.
Ένιωσες κάποιο συναίσθημα;
Ένιωσα πολλή…
Πολλή μεταμέλεια.
Δεν νομίζω ότι ο Τζέφρι πήρε ποτέ μια αρκετά ικανοποιητική απάντηση
για τον λόγο που έκανε όσα έκανε.
Είπε "Έχω μιλήσει σε τόσους δικαστικούς γιατρούς.
Ας μου έλεγε κάποιος τον λόγο.
Θα ήθελα πολύ να μάθω".
Αλλά εφόσον πέθανε, δεν θα μάθαινε ποτέ το γιατί.
Μπορούμε απλώς να πούμε ότι ήταν ένα κτήνος.
"Το έκανε γιατί ήταν κακός". "Το ξέρουμε από τις πράξεις του".
Μια ετικέτα που μπερδεύουμε για εξήγηση.
Υπήρχαν ακόμα πράγματα που ήθελα να μάθω γι' αυτόν,
πράγματα που ήθελα να τον ρωτήσω.
Ήταν χαμένη ευκαιρία,
μπορούσαν να μελετήσουν τις αιτίες της συμπεριφοράς του.
Έκανε φρικτά, απαίσια πράγματα,
αλλά αν δεν μπορούσε να ελέγξει τη συμπεριφορά του,
ας μαθαίναμε τι συνέβαινε.
Ίσως μαθαίναμε κάτι ως κοινωνία.
Ο Τζέφρι Ντάμερ δεν νοιαζόταν.
Δεν είχε καμιά συμπόνοια.
Καμιά μεταμέλεια.
"ΕΛΠΙΖΩ ΝΑ ΜΕ ΣΥΓΧΩΡΗΣΕ Ο ΘΕΟΣ"
Απ' όσο ξέρω, δεν ένιωσε ποτέ άσχημα για όσους έβλαψε,
για τον πόνο που προκάλεσε.
Τα θύματα του Ντάμερ δεν είχαν πού ν' απευθυνθούν.
Οι συγγενείς που είχαν επιβιώσει…
Τους αποζημίωσαν ελάχιστα για τις απώλειές τους.
Αλλά είχε απομείνει
η ιδιοκτησία του Ντάμερ από εκείνο το διαμέρισμα.
Ο δικαστής διέταξε τα υπάρχοντά του Ντάμερ,
μαζί με τα όργανα θανάτου,
να δοθούν σ' όποιον πληρώσει πιο πολλά.
Τα έσοδα θα κατανεμηθούν στους συγγενείς.
Ένας φιλάνθρωπος αγόρασε τα πάντα εκ μέρους των θυμάτων.
Ο επιχειρηματίας Τζο Ζίλμπερ απ' το Μιλγουόκι
θα τα αγόραζε και θα τα κατέστρεφε.
Μίλησε σε επιχειρηματίες, πολιτικούς κι εξέχοντες κατοίκους του Μιλγουόκι.
Συγκέντρωσαν 400.000 δολάρια και αγόρασαν όλα τα αντικείμενα.
Μας θλίβει που συνέβη κάτι τέτοιο
κι αυτά τα απαίσια αντικείμενα
θα εκτεθούν σε μια πολύ δημόσια δημοπρασία
και θα προσελκύσουν πολλή δημοσιότητα
σε όλο τον κόσμο.
Τα αντικείμενα μεταφέρθηκαν σε σκουπιδιάρικο
και πήγαν σε μια άγνωστη χωματερή
στο Ιλινόι.
Αφαίρεσε ζωές για λίγες ώρες σεξουαλικής απόλαυσης
από άτομα που δεν του έκαναν τίποτα
και που δεν αντιπαθούσε.
Τους στέρησε τη ζωή τους.
Αυτή είναι η τραγωδία.
Μακάρι να ξεχάσουν όλοι τον Ντάμερ
και να καταλήξει στη χωματερή της ιστορίας.
Όλοι οι ένοικοι των Διαμερισμάτων Όξφορντ
κάναμε συνέλευση για ν' αποφασίσουμε τι θα κάναμε.
Και αποφασίσαμε ότι δεν θέλαμε να μένουμε πια εκεί.
Θα νιώσω ανακούφιση
αν ξέρω ότι η ψυχή και το σώμα όσων πέθαναν εδώ
θ' αναπαυθούν αν κατεδαφιστεί.
Τα διαμερίσματα θα κατεδαφιστούν
κι η ελπίδα είναι οι τραγικές αναμνήσεις να θαφτούν για πάντα.
Το σύμβολο του πόνου και της παράλογης βίας
δεν θα είναι πια τόσο ορατό για το Μιλγουόκι
και τις οικογένειες των θυμάτων του Τζέφρι Ντάμερ.
Καταλαβαίνω ότι το Μιλγουόκι θέλει να ξεχάσει την υπόθεση.
Αλλά πρέπει να καταλάβουμε
ότι υπάρχουν άνθρωποι που κάνουν φρικτά πράγματα.
Το κακό υπάρχει.
Ο Τζέφρι Ντάμερ σκότωσε τα θύματά του
και πλήγωσε μια κοινότητα.
Ο πόνος των δολοφονιών του Τζέφρι Ντάμερ
πλήγωσε το Μιλγουόκι.
Οι οικογένειες ήταν άνθρωποι που βλέπαμε στην τηλεόραση.
Ξέραμε τη γειτονιά.
Ήταν μια υπόθεση που έφερε στην επιφάνεια
πολλά φυλετικά θέματα,
διάφορες προκαταλήψεις
στην αστυνομία, αλλά και στην κοινότητα του Μιλγουόκι.
Ο Ντάμερ εκμεταλλεύτηκε ό,τι περνούσε απαρατήρητο στην κοινότητα
και προστατευόταν απ' τους θεσμούς
που θα 'πρεπε να προστατεύουν τους αδύναμους και ευάλωτους.
Τους εκμεταλλεύτηκε κι η αστυνομία δεν τους προστάτεψε.
Ό,τι μαθήματα κι αν πάρουμε δεν αξίζουν τον πόνο της οικογένειας.
Αλλά ας μην τα χαραμίσουμε.
Πρέπει να το κάνουμε σωστά,
να το συζητήσουμε και ν' αποδώσουμε σεβασμό στα θύματα.
Δεν γίνεται να διορθώσουμε ό,τι έγινε το 1991
και πιο πριν, όταν άρχισε τους φόνους.
Αυτό που μπορούμε να κάνουμε
είναι να επιτρέψουμε στον κόσμο να συζητήσει ό,τι έγινε,
για να μην πέσουμε στην ίδια παγίδα
και να γνωστοποιήσουμε τι έγινε
ώστε τα εγκλήματα που βλέπουμε καθημερινά
να σταματήσουν ή να μειωθούν.
Η φτώχεια, η μεγάλη εγκληματικότητα,
το ότι δεν νοιαζόμαστε για τους μη προνομιούχους,
όλα αυτά τον διευκόλυναν στη δράση του.
Για ν' αποτρέψουμε να ξανασυμβεί κάτι τέτοιο,
πρέπει ν' αντιμετωπίσουμε τα θέματα
σήμερα.
Πάντα θα υπάρχει ο πόνος, η ανάμνηση απ' ό,τι συνέβη.
Πάντα θ' αναρωτιόμαστε "Τι θα γινόταν αν…"
Πού θα ήταν τώρα και πώς θα ήταν η ζωή τους.
Πάντα θα μας λείπουν.
ΡΕΪΜΟΝΤ "ΚΑΣ ΝΤΙ" ΣΜΙΘ 20 ΜΑΪΟΥ 1990
Το να εξανθρωπίσουμε τα άτομα που έχασαν τη ζωή τους
είναι σημαντικό.
Το ν' αναγνωρίσουμε ότι ο καθένας απ' αυτούς τους νεαρούς
είχε μια μητέρα,
έναν πατέρα,
είχε αδέρφια
που τους αγαπούσαν και ακόμα τους νοσταλγούν.
ΡΙΤΣΑΡΝΤ ΓΚΕΡΕΡΟ 27 ΜΑΡΤΙΟΥ 1988
Προσπαθούσαν απλώς
να κάνουν ό,τι όλοι μας.
Να επιβιώσουν.
Να ζήσουν και να χαρούν τη ζωή τους.
Είχαν μια ζωή
που λάτρευαν.
Είναι σημαντικό ν' αφηγηθούμε την ιστορία τους.
Κανείς δεν αξίζει να πεθάνει έτσι.
ΕΙΣ ΜΝΗΝΗ:
Υποτιτλισμός: Κατερίνα Περδικάκη